Source: https://www.tax-fin-lex.si/Zbirke/SodnaPraksaList?nodeId=51a86d14-7a5e-4b8e-967d-4c65d3687a14
Timestamp: 2019-10-17 08:51:41+00:00

Document:
VSK sklep I Cp 1166/2004
VSK01144
ZZZDR člen 106, 106.
Stiki med otrokom in starši niso samo pravica staršev, ampak tudi pravica otroka, da redno vzdržuje osebne stike in neposredno zvezo z obema staršema. S stiki se zagotavljajo predvsem otrokove koristi, ki so v tem, da otrok ohrani občutek čustvene navezanosti in povezanosti s staršem, s katerim ne živi in občutek medsebojne pripadnosti. Namen stikov pa je obojestranski, to da tudi tisti od staršev, ki otroka nima pri sebi, z otrokom kontaktira, se seznanja z njegovim čustvenim in telesnim razvojem in vzdržuje navezanost in povezanost z otrokom.
VSK sklep I Cp 1214/2003
VSK01023
ZOR člen 392, 392/4, 1019, 1019/3, 392, 392/4, 1019, 1019/3. ZPPSL člen 115, 115/1, 115, 115/1. ZPP člen 339, 339/2-14, 339, 339/2-14.
zastaranje - pretrganje zastaranja - zastaralni rok - stečaj - poroštvo - nerazumljiv izrek
Zadržanje zastaranja obveznosti glavnega dolžnika, ki nima učinka napram poroku, je povsem drug institut, ki nima nobene zveze s pretrganjem in začetkom teka zastaralnega roka pri pretrganju.
VSK sklep I Cp 172/2004
zavarovanje terjatev - stvarno pravo
VSK01142
ZIZ člen 272, 272. SPZ člen 24, 33, 24, 33.
začasna odredba - nedenarna terjatev - motenje posesti
Posest je dejanska oblast nad stvarjo (24. čl. SPZ). Iz tožbenih navedb in trditev v pritožbi pa se da razbrati, da tožeča stranka trdi, da ima posest pravice, ko trdi, da je zaradi nadzidave oz. širitve zidu prišlo do odvzema svetlobe. Zatrjuje se torej posest pravice, ki niti ni pravno varovana.
VSK sodba I Cp 965/2003
VSK01024
ZOR člen 53, 53. ZD člen 112, 136, 136/2, 112, 136, 136/2. ZPP člen 337, 337.
ugotovitev obsega zapuščine - napotitev na pravdo - pasivna legitimacija - darilna pogodba
Gre za spor, ki teče med prekinitvijo zapuščinskega postopka zaradi napotitve na pravdo in stranke takšnega postopka so dediči.
VSK sklep I Cp 409/2004
VSK01134
ZD člen 106, 110, 106, 110. OZ člen 550, 550.
darilna pogodba - darilo
Ker v konkretnem primeru po ugotovitvah prvostopenjskega sodišča pri sklenitvi pogodbe niso sodelovali vsi zapustničini potomci, se po 110. čl. ZD izročeno premoženje res šteje kot darilo, ni pa sodišče upoštevalo, da to velja le za tisti obseg pogodbe, kolikor ni šlo za plačilo za preživljanje. Zaradi pravilne uporabe 106. čl. ZD bo moralo sodišče nujno ugotoviti, ali določen obseg odtujenega premoženja predstavlja darilo, oz. kolikšen obseg je dejansko plačilo za preživljanje.
VSK sklep I Cp 785/2004
VSK01131
ZZK-1 člen 79, 79/1-1, 79, 79/1-1.
zaznamba spora - pridobitev lastninske pravice
Predlagateljica O.S. je predlagala zemljiškoknjižnemu sodišču, naj pri nepremičninah, vpisanih v vl.št. .., ... in ... k.o. B. zaznamuje uvedbo postopka za določitev odškodnine za zaplenjeno premoženje v smislu 145. in ostalih členov ZIKS. Če bo predlagateljica v navedenem postopku uspela doseči, da se ji nepremičnine vrnejo v naravi, bo pridobila ona oz. njen pravni prednik lastninsko pravico šele z izdajo sodne odločbe. Gre za pridobitev lastninske pravice na derivativen in ne originarni način. Prva alineja prvega odstavka 79. člen ZZK-1 ne prihaja v poštev kot podlaga za zaznambo uvedbe postopka v obravnavanem primeru.
VSK sklep I Cp 993/2003
VSK01095
ZPP člen 274, 274/1, 274, 274/1.
darilna pogodba - pravni interes - vpis v zemljiško knjigo
Pobijana odločitev temelji na oceni sodišča prve stopnje, da tožniki nimajo pravnega interesa za vložitev tožbe na ugotovitev ničnosti darilne pogodbe in sicer zato, ker so bili na temelju pogodbe o uskladitvi zemljiškoknjižnega stanja z dne 6.7.2000 vknjiženi kot solastniki stanovanja na S. 2 v K., vsak do ene četrtine. Iz sodbe namreč izhaja, da sta pravni prednik tožnikov (kot darovalec) in toženec (kot obdarjenec) dne 29.5.1992 sklenila darilno pogodbo za sporno stanovanje. Takrat to stanovanje še ni bilo vpisano v zemljiški knjigi, prav tako ni bilo vpisano v času smrti pravnega prednika tožnikov 22.2.1999. V zapuščinskem postopku po njem (po pravnem predniku tožnikov), so to (nevpisano stanovanje) podedovali tožniki, ki so se nato na podlagi pogodbe o uskladitvi zemljiškoknjižnega stanja z dejanskim z dne 6.7.2000 vknjižili v zemljiško knjigo kot lastniki tega stanovanja, vsak do 1/4, kar med strankami ni sporno. Nesporno je tudi, da je toženec julija 2001 vložil zoper tožnike tožbo pri Okrožnem sodišču v K., da se ugotovi, da je sklep Okrajnega sodišča v K. Dn.št. 2201/2000 z dne 28.8.2000 o vknjižbi lastninske pravice na spornem stanovanju na ime tožnikov neveljaven in da se vzpostavi prejšnje zemljiškoknjižno stanje. Toženec je vložil še podrejeni tožbeni zahtevek, s katerim je zahteval, da se ugotovi, da je izključni lastnik spornega stanovanja ter da so mu tožniki (v tisti pravdi toženci) dolžni izstaviti zemljiškoknjižno dovolilo, na podlagi katerega se bo vknjižil kot lastnik. Te okoliščine pa nedvomno kažejo, da je interes tožnikov za vložitev te tožbe pravno utemeljen, ugotovitev ničnosti darilne pogodbe pa bi jim odprla možnost, da v drugem sodnem postopku uveljavijo svojo pravico ali korist, ki jim jo zagotavlja zakon.
VDS sodba Pdp 1735/2003
VDS02717
ZDR člen 106, 116, 106, 116.
odpoved delovnega razmerja - prisilna poravnava
ZDR ne nudi posebne zaščite pred odpovedjo delavcem, ki sicer imajo zdravstvene težave, pa nimajo statusa invalida in tudi niso zaradi zdravstvene nezmožnosti za delo z dela odsotni.
VDS sodba Pdp 440/2004
VDS02892
ZD člen 142, 142. ZGD člen 394, 394/4, 394, 394/4. ZFPPod člen 27, 27/1, 27/4, 27, 27/1, 27/4.
razlika v plačah - izbris iz sodnega registra
Če pride do izbrisa družbe iz sodnega registra po smrti edinega družbenika in ustanovitelja, dediči družbenika odgovarjajo za dolgove družbe.
VDS sklep in sodba Pdp 710/2004
VDS03143
ZPP člen 324/3, 324/3. ZDR člen 88, 88/1, 88/1-1, 109, 109/5, 88, 88/1, 88/1-1, 109, 109/5.
odpoved - izrek sodbe - odpravnina - prisilna poravnava
1. V prvi točki izreka je sodišče prve stopnje "ugotovilo, da je tožena stranka dolžna spremeniti redno odpoved pogodbe o zaposlitvi iz poslovnega razloga z dne 18.4.2003 tako, da ima tožnik pravico do 150 dnevnega odpovednega roka in pravico do odpravnine zaradi odpovedi pogodbe o zaposlitvi". Tak izrek je že oblikovno napačen, saj toženi stranki nalaga spremembo redne odpovedi pogodbe o zaposlitvi (dajatvena oblika), čeprav v uvodu izreka uporablja ugotovitveno obliko sodbe, kar ni združljivo. Obenem je povsem nesmiselen izrek, s katerim se toženi stranki naloži, da sama spremeni svojo redno odpoved pogodbe o zaposlitvi, saj za kaj takega ni materialno pravne podlage, s tem pa tudi ni dosežen namen sodnega varstva. 2. Sporazum o načinu izplačila, obliki ali zmanjšanju višine odpravnine iz 5. odst. 109. čl. ZDR, ki je dopusten, če bi bil zaradi izplačila odpravnine ogrožen obstoj večjega števila delovnih mest pri delodajalcu, mora biti sklenjen v pisni obliki, sicer se ne upošteva. 3. Tožnik je pridobil pravico do odpravnine šele po pravnomočnem sklepu o potrjeni prisilni poravnavi, kar pomeni, da terjatve tožnika za plačilo odpravnine proti toženi stranki še niti ni bilo ob nastopu pravnih posledic začetka postopka prisilne poravnave.
VDS sodba Pdp 982/2004
VDS03072
ZTPDR člen 20.
razporeditev k drugemu delodajalcu - trajanje
Čas začasne razporeditve sicer lahko presega 6 mesecev (dokler ni končano delo, zaradi katerega je delavec začasno razporejen), ne more pa trajati 15 let. Zaradi nerazumno dolgega roka je začasna razporeditev že od začetka nezakonita, ne pa šele po preteku 6 mesecev.
VDS sklep Pdp 1037/2004
VDS02706
ZDR člen 83, 83/3, 84, 85, 83, 83/3, 84, 85.
odpoved delovnega razmerja - sindikalni zaupnik
Le pomanjkanje pisnega obvestila o nameravani redni odpovedi iz poslovnega razloga (3. odst. 83. čl. ZDR) ne predstavlja takšne pomanjkljivosti v postopku redne odpovedi iz poslovnega razloga, da bi bila že zaradi tega tudi sama odpoved nezakonita. Zakon takšnega sklepanja ne omogoča, upoštevajoč tudi 85. čl. ZDR, iz katerega izhaja, da tudi morebitno utemeljeno in obrazloženo pisno nasprotovanje sindikata redni odpovedi pogodbe o zaposlitvi iz poslovnega razloga ne more biti podlaga za zadržanje učinkovanja prenehanja pogodbe.
VSL sodba in sklep II Cp 1462/2004
VSL50115
ZPP člen 13, 13.
darilna pogodba - obličnost - darilna obljuba - predhodno vprašanje
Tožena stranka zmotno meni, da je veljavnost sporazuma z dne 30.4.1971 predhodno vprašanje v smislu 13. člena Zakona o pravdnem postopku (ZPP). Predhodno vprašanje je le tisto vprašanje, od katerega rešitve je odvisna odločitev v glavni stvari. V tej pravdi bi bila veljavnost sporazuma z dne 30.4.1971 prejudicialnega pomena za odločitev o glavni stvari pod pogojem, da bi ugotovitev o neveljavnosti sporazuma imela za posledico odločitev o neutemeljenosti tožbenega zahtevka tožeče stranke oziroma tožene stranke. Tožbeni zahtevek tožeče stranke pa je utemeljen, čeprav sporazum z dne 30.4.1971 ni veljaven. Tisto dejstvo, ki ustanavlja pravico tožeče stranke, namreč ni darilna obljuba z dne 30.4.1971, ampak zaveza tožene stranke k daritvi 30.4.1971, ki je bila v letu 1980 realizirana oziroma v letu 1980 ustno sklenjena darilna pogodba za nepremičnino, ki je bila obenem izročena tožnici.
VSL sodba II Cp 1367/2004
VSL50123
domneva alkoholiziranosti - regresna pravica
Ob nesporni dejanski ugotovitvi o toženčevi alkoholiziranosti (2,47 g alkohola v krvi), toženec ni uspel z nasprotnim dokazom, da nastanek škode ni v vzročni zvezi z njegovo alkoholiziranostjo, saj ni uspel dokazati ne trditve, da je avtomobil umaknil na drugo stran ceste po naročilu policistov in da v času nezgode ni bil v vozilu, kot tudi ne trditve, ki jo kot vzrok prometne nesreče resno izpostavlja šele v pritožbi, da je do nezgode prišlo zato, ker naj bi bil oškodovanec zaslepljen z lučmi policijskega avtomobila.
VSL sodba I Cp 1575/2004
VSL48147
ZOR člen 154, 154/1, 154, 154/1.
odškodninska odgovornost - vzročna zveza
Med toženčevim ravnanjem in nastalo škodo ni pravno relevantne vzročne zveze. Enake škodne posledice bi namreč nastale tudi v primeru, če toženec ne bi starega lesenega mostu nadomestil z novim betonskim mostom. Zato mu ni mogoče pripisati nobenega od vzrokov, ki so prispevali k nastanku škode, med katere spadajo predvsem naravni vzroki (predvsem izjemno hude padavine ter posledično izredno močan udarni val, ki bi ne glede na izvedbo mostu povzročil poplavljenje toženčeve parcele).
VSC sklep Cpg 338/2004
VSC01039
ZPPSL člen 4, 104, 4, 104.
samostojni podjetnik - stečaj
Za stečaj podjetnika veljajo iste določbe kot za stečaj pravnih oseb. V stečajno maso gre vse premoženje, ki ga je imel samostojni podjetnik v začetku stečajnega postopka, razen kolikor je izvzeto iz izvršbe po določbah ZIZ. Upniki, ki so imeli terjatve zoper s.p. do začetka stečajnega postopka se lahko poplačajo le v stečajnem postopku.
VSL sklep I Cpg 984/2004
VSL05509
ZPP člen 147, 147/2, 270, 270/1, 270/1-17, 270/2, 147, 147/2, 270, 270/1, 270/1-17, 270/2.
pooblaščenec za sprejem pisanj
Izpodbijani sklep, ki ureja način vročanja po skupnem pooblaščencu za sprejemanje pisanj, ima pravno naravo sklepa procesnega vodstva. Zoper odločbe, ki se nanašajo na vodstvo postopka pa ni pritožbe.
VSL sodba II Cp 496/2004
VSL50127
ZOR člen 200, 200. ZKP člen 541, 542, 545, 541, 542, 545.
povrnitev škode - neutemeljeno vzeta prostost - ustavitev postopka
Tožniki ne uveljavljajo škode kot inicialni oziroma neposredni oškodovanci, ampak jo izvajajo iz pravice do povrnitve škode neposrednega oškodovanca oziroma pokojnega obdolženca. V primeru okrnitve svobode lahko npr. žena izredno dolgotrajno trpi, ker je njen mož neutemeljeno v priporu. Vendar bo v tem primeru pravnorelevantna nepremoženjska škoda le škoda lastnega izvora (duševne bolečine neutemeljeno priprtega), ne pa tudi škoda zunanjega izvora (duševne bolečine žene zaradi okrnitve svobode moža). Tako v primeru nepremoženjske škode kot tudi v primeru premoženjske škode bi bilo treba ženin zahtevek oziroma zahtevek svojcev zavrniti. Smrt je pogojevala ustavitev kazenskega postopka, ne pa tudi pridobitve pravice do povrnitve škode, saj so nosilci pravic lahko le žive osebe, kot je pravilno ugotovilo sodišče prve stopnje. Določilo 2. odstavka 541. člena ZKP, ki ga v pritožbi poudarjajo tožniki in po katerem lahko dediči oškodovanca po njegovi smrti začno postopek za povrnitev premoženjske škode, se tako nanaša le na primere, ko je pokojni oškodovanec pravico do povrnitve škode že pridobil. Sodna praksa priznava (le) neposrednemu oškodovancu uveljavljanje stroškov obiskovanja njegove družine in stroškov priboljškov, in sicer v primeru, če gre za stroške oseb, s katerimi oškodovanec živi v skupnem gospodinjstvu, kajti v tem primeru ti stroški bremenijo vse - tako oškodovanca, kot tudi člane njegovega gospodinjstva.
VSL sklep I Cp 510/2004
VSL50309
ZNP člen 125, 143, 125, 143.
delitev stvari v solastnini - služnostna pravica
V postopku za delitev stvari sodišče po uradni dolžnosti odloči o ustanovitvi stvarne služnosti v skladu s pravili za dovolitev nujne poti - po teh pravilih pa soglasje lastnikov obremenjenih zemljišč ni potrebno.
VSL sklep I Cp 914/2004
VSL50314
ZNP člen 131. ZENDMPE člen 29, 29/1, 15, 15/1, 25, 25/4, 25/4-2. USTAVA RS člen 23, 23/4.
ureditev meje - upravni postopek - procesne predpostavke
Upravni postopek ni procesna predpostavka za vložitev predloga za sodno urditev meje.

References: sodišče 
 sodišče 
 sodišče 
 ZKP 
 sodišče 
 sodišče